CELEX: C2006/261/09
Language: et
Date: 2006-10-28 00:00:00
Title: Kohtuasi C-149/05: Euroopa Kohtu (esimene koda) 7. septembri 2006. aasta otsus (Cour d'appel de Paris (Prantsusmaa) eelotsusetaotlus) — Harold Price versus Conseil des ventes volontaires de meubles aux enchères publiques (Direktiiv 89/48/EMÜ ja direktiiv 92/51/EMÜ — Töötajad — Täiendava tööalase koolituse tunnustamine — Nõue sooritada sobivustest ilma võimaluseta valida kohanemisaja läbimine — Vallasvara müümine avalikul enampakkumisel)

28.10.2006   
            
            
               ET
            
            
               Euroopa Liidu Teataja
            
            
               C 261/6
            
         Euroopa Kohtu (esimene koda) 7. septembri 2006. aasta otsus (Cour d'appel de Paris (Prantsusmaa) eelotsusetaotlus) — Harold Price versus Conseil des ventes volontaires de meubles aux enchères publiques
   (Kohtuasi C-149/05) (1)
   
   (Direktiiv 89/48/EMÜ ja direktiiv 92/51/EMÜ - Töötajad - Täiendava tööalase koolituse tunnustamine - Nõue sooritada sobivustest ilma võimaluseta valida kohanemisaja läbimine - Vallasvara müümine avalikul enampakkumisel)
   (2006/C 261/09)
   Kohtumenetluse keel: prantsuse
   Eelotsusetaotluse esitanud kohus
   Cour d'appel de Paris
   Põhikohtuasja pooled
   
      Hageja: Harold Price
   
      Kostja: Conseil des ventes volontaires de meubles aux enchères publiques
   Kohtuasja ese
   Eelotsusetaotlus — Cour d'appel de Paris — Nõukogu 18. juuni 1992. aasta direktiivi 92/51/EMÜ direktiivi 89/48/EMÜ täiendava tööalase koolituse tunnustamise teise üldsüsteemi kohta (EÜT L 209, lk 24; ELT eriväljaanne 05/02, lk 222) artikli 4 tõlgendamine — Vallasvara avaliku enampakkumise juhatamine — Nõue sooritada sobivustest ilma võimaluseta valida kohanemisaja läbimine
   Resolutiivosa
   
               1.
            
            
               Nõukogu 18. juuni 1992. aasta direktiivi 92/51/EMÜ direktiivi 89/48/EMÜ täiendava tööalase koolituse tunnustamise teise üldsüsteemi kohta, muudetud Euroopa Parlamendi ja nõukogu 14. mai 2001. aasta direktiiviga 2001/19/EÜ, ei kohaldata taotlejale, kellel on põhikohtuasja hageja kvalifikatsioonile vastav kvalifikatsioon, ning kes soovib tegutseda Prantsusmaal vallasvara avaliku enampakkumise juhataja kutsealal.
               Seevastu nõukogu 21. detsembri 1988. aasta direktiivi 89/48/EMÜ vähemalt kolmeaastase kutseõppe läbimisel antavate kõrgharidusdiplomite tunnustamise üldsüsteemi kohta, muudetud direktiiviga 2001/19, ja eelkõige selle artikli 3 esimese lõigu punkti b võib sellise taotleja suhtes kohaldada siis, kui vallasvara avaliku enampakkumise juhataja kutseala ei ole liikmesriigis, kus nimetatud taotleja oma kvalifikatsiooni omandas, reguleeritud kutseala selle direktiivi artikli 1 punkti c tähenduses. Eelotsusetaotluse esitanud kohus peab vajadusel välja selgitama kas see vastab tegelikkusele.
            
         
               2.
            
            
               Kutseala, millel tegutsema hakkamine eeldab vähemalt kaheaastase kestusega õigushariduse omandamist, kujutab endast kutseala, mille puhul võib eeldada, et sellega tegelemine eeldab siseriiklike õigusnormide täpset tundmist direktiivi 89/48, muudetud direktiiviga 2001/19, artikli 4 lõike 1 kolmanda lõigu tähenduses.
               Selle sätte kohaldamiseks ei ole vajalik, et kõnealune tegevus sisaldaks kogu siseriiklikku õigust puudutavat abistamist ja/või nõustamist; piisab, kui see puudutab teatud konkreetset valdkonda ja kujutab endast nimetatud tegevuse olulist ja püsivat osa. Sellistel tingimustel tuleb toetuda eelkõige kõnealuse kutseala tavalisele praktikale.
            
         
      (1)  ELT C 132, 28.5.2005.